Poradenstvo o kombinácii liekov: Isoptin, Oxyphyllin, Suprax, Erdomed, Grandaxin a Arketis
Dobrý deň môžem kombinovať lieky: 1.Isoptin (1-0-0) 2.Oxyphyllin (1-1-1), Suprax (12h),Erdomed(1-0-1) Grandaxin (1-0-1) a Arketis (0-0-1) stačíkeď vynechám aspoň 2 hodiny medzi liekmy? Aký je najlepšia kombinácia aby boli najmenšíe nežiaduce účinky. Ďakujem, pekný deň.
Dobrý deň.
Ďakujeme za Vašu otázku.
Pri súčasnom užívaní liekov Isoptin a Oxyphyllin sa môže zvýšiť riziko hypotenzie. Taktiež môže dôjsť k hypokaliémii, čo môže vyústiť do arytmií. Odporúča sa pravidelne monitorovať si krvný tlak a taktiež by mal lekár pravidelne monitorovať hladiny draslíka. Liek Isoptin môže zvýšiť účinok Grandaxinu, vrátane zvýšeného rizika výskytu jeho vedľajších účinkov. Časový rozostup by v týchto prípadoch neznížil prípadné riziko. Súčasná kombinácia liekov Grandaxin a Arketis môže zvyšovať tlmivý účinok na centrálny nervový systém. Riziko vzájomného ovplyvnenia účinnosti liekov Isoptin a Arketis je vzhľadom na dostatočný časový rozostup minimálne. V prípade, že lieky predpisoval jeden lekár, je si týchto skutočností vedomý a prispôsobil im dávkovanie. V opačnom prípade je potrebné upovedomiť lekára o všetkých užívaných liekov čo najskôr.
Prajem pekný zvyšok dňa.
S pozdravom
Mgr. Barbora Bičanovská